ΓΡΑΠΤΗ ΕΡΩΤΗΣΗ E-2572/99

υποβολή: Markus Ferber (PPE-DE) προς την Επιτροπή

(11 Ιανουαρίου 2000)

Θέμα: Κόστος αεροπορικών πτήσεων εντός της ΕΕ

Το κόστος των αεροπορικών πτήσεων εντός της ΕΕ εμφανίζει τρομακτικές αποκλίσεις. Οι πτήσεις εσωτερικού είναι σημαντικά φθηνότερες από συγκριτικά αντίστοιχες πτήσεις σε γειτονικά κράτη της ΕΕ.

Ετσι λοιπόν, για παράδειγμα, η Lufthansa προσφέρει τις ακόλουθες πτήσεις:

- Μόναχο-Φραγκφούρτη, 1 ώρα, τιμή 299 DEM,

- Μόναχο-Ντύσελντορφ, 1 ώρα 5 λεπτά, τιμή 448 DEM,

- Μόναχο-Βιέννη, 1 ώρα, τιμή 527 DEM,

- Μόναχο-Παρίσι, 1 ώρα 10, τιμή 763 DEM.

Δεδομένου ότι στα προαναφερθέντα αεροδρόμια πραγματοποιούνται πτήσεις από διάφορες αεροπορικές εταιρείες δεν είναι δυνατόν να πρόκειται για διαφορετικές αγοραίες τιμές. Και ασφαλώς ούτε μπορεί να είναι τόσο διαφορετικά τα τέλη αεροδρομίου.

Πώς εξηγείται αυτή η διαφορά τιμής μεταξύ πτήσεων εσωτερικού και συγκριτικά αντιστοίχων πτήσεων εξωτερικού σε κράτη μέλη της ΕΕ; Τι πράττει η Ευρωπαϊκή Επιτροπή για τηνλοποίηση της ενιαίας εσωτερικής αγοράς στον τομέα των αερομεταφορών;

Απάντηση της κ. de Palacio εξ ονόματος της Επιτροπής

(2 Μαρτίου 2000)

Αφ’ ης στιγμής ετέθη σε ισχύ ο κανονισμός (ΕΟΚ) αριθ. 2409/92 του Συμβουλίου της 23ης Ιουλίου 1992, για τους ναύλους και τα κόμιστρα των αεροπορικών γραμμών(1) την 1η Ιανουαρίου 1993, οι ναύλοι των αεροπορικών μεταφορών ελευθερώθηκαν πλήρως εντός της Κοινότητας. Οι παρατηρούμενες τιμές κατά συνέπεια ορίζονται από τους νόμους της αγοράς. Οι διαφορές τιμολόγησης μεταξύ των εσωτερικών πτήσεων στα κράτη μέλη και των άλλων ενδοκοινοτικών πτήσεων τείνουν να μειωθούνπό την πίεση που προκαλεί η είσοδος στην αγορά νέων μεταφορέων με χαμηλό κόστος εκμετάλλευσης. Οι παρατηρούμενες διαφορές ως επί το πλείστον εξετάζονται στις διαφορές ως προς τις αποστάσεις και τον όγκο της κυκλοφορίας. Κατά γενικό κανόνα, το κόστος εκμετάλλευσης μιας αεροπορικής σύνδεσης ανά επιβάτη μειώνεται συναρτήσει του όγκου της παρατηρούμενης κυκλοφορίας. Οι γραμμές στις οποίες παρατηρείταιψηλή κυκλοφορία προσελκύουν επίσης περισσότερο τον ανταγωνισμό. Οι εσωτερικές συνδέσεις στα κράτη μέλη συχνά εμφανίζουν κυκλοφορίαψηλότερη των άλλων ενδοκοινοτικών συνδέσεων.

Ο κανονισμός (ΕΟΚ) αριθ. 2409/92 προβλέπει τη δυνατότητα να ανασταλεί η βασική τιμολόγηση εφόσον θεωρηθείπερβολικάψηλή συγκριτικά προς το σύνολο των δαπανών που επωμίζεται μακροπρόθεσμα ο μεταφορέας. Κατ’ αρχήν εναπόκειται στα κράτη μέλη να εφαρμόσουν, εφόσον κριθεί απαραίτητο, τη συγκεκριμένη ρήτρα διαφύλαξης. Υπό την ιδιότητά της του θεματοφύλακα των συνθηκών, η Επιτροπή εποπτεύει την ορθή εφαρμογή εκ μέρους των κρατών μελών του τελευταίου πακέτου ελευθέρωσης των κοινοτικών αιθέρων που τέθηκε σε ισχύ την 1η Ιανουαρίου 1993. Η Επιτροπή έχει ήδη λάβει πολλές αποφάσεις σχετικά με τη χορήγηση αδειών κοινοτικού μεταφορέα και ιδίως σχετικά με την πρόσβαση στην αγορά. Επιπλέον, η Επιτροπή μεριμνά για την εφαρμογή των κοινοτικών κανόνων περί ανταγωνισμού στον αεροπορικό τομέα, προκειμένου να παρεμποδίσει την δημιουργία δομών κατά του ανταγωνισμού και προκειμένου να αντιταχθεί σε συμφωνίες και πρακτικές μεταξύ μεταφορέων που θα μπορούσαν να περιορίσουν ή να εξαφανίσουν τον ανταγωνισμό.

(1) ΕΕ L 240 της 24.8.1992.